༈རྒྱུན་དུ་བོད་ས་ཁྱོན་ཡོངས་ནས་རང་དབང་དང་ཐོབ་ཐང་བརྩད་དེ་རང་ལུས་ཀྱང་མེར་སྲེག་བཞིན་ཡོད་པ་ནི།གུ་དོགས་དང་དྲག་གནོན་གྱི་བྱ་སྤྱོད་རྒྱུན་ཆད་ཀྱིན་མེད་པས་ཡིན།དེ་བཞིན་༢༠༡༤།༨།༡༡ཉིན་སྡེ་དགེ་འདན་མ་ཕྱོགས་ནས་སྡེ་དཔོན་དབང་གྲགས་ལགས་རང་ཁྱིམ་ནས་མཚན་མོའི་ཆུ་ཚོད་༡༢ཙམ་ན་བཙན་ཁྲིད་བྱས་པ་དང་།ཚེས་༡༢ཉིན་སྲིད་གཞུང་སྒོ་འགྲམ་དུ་མང་ཚོགས་ཀྱིས་ཁོང་གློད་བཀྲོལ་དགོས་པའི་མཐེ་བོང་གནམ་སློང་གི་ཞི་བའི་འབོད་སྐུལ་བྱས་པར་དུག་བླངས་དང་མེ་མདས་དྲག་གནོན་བྱས་ཏེ།དབང་གྲགས་ཀྱི་བུ་ཀུན་དགའ་ཤེས་རབ་དང་།སྤུན་མཆེད་བཟང་པོ་སོགས་བོད་མི་༡༠ཙམ་ལ་རྨས་སྐྱོན་རྫབ་ཆེན་བཟོས་འདུགད་དུང་སྡེ་དཔོན་གཞོན་པ་དབང་ཆེན་གྱིས་གཙོས་བོད་མི་༢༠ཡན་མན་ཞིག་འཇུ་བཟུང་བྱས་འདུགཚེས་༡༣ཉིན་ཤུག་པ་གྲོང་སྡེ་ཁྱོན་ཡོངས་ནས་དྲག་པོའི་དམག་གིས་བསྐོར་ཏེ།ད་ལྟ་མེ་མདའི་སོ་ཁ་ན་ཉེས་མེད་མང་ཚོགས་འ་ཆད་འུ་ཐུག་ངང་ལུས་འདུག་པར་སྡེ་དགེ་རྒྱལ་ཡོངས་ལྷན་ཚོགས་ཀྱི་ངོས་ནས་སེམས་ཚོར་ཆེན་པོའི་ཐོག་གདུང་སེམས་མཉམ་བསྐྱེད་ཞུ་བཞིན་ཡོད་ལ།སྐྱོ་གདུང་དང་དཀའ་སྡུག་ཇི་ཙམ་ཆེ་ནའང་བཟོད་བསྲན་དང་ཞི་བའི་ལམ་ནས་སེལ་ཐབས་ལས་བཟང་བ་མེད་པ་དྲན་གསོ་ཞུ་བཞིན་ཡོད།